નવસારી પંથકમાં દર વરસે ઠેર ઠેર ગણેશ પ્રતિમાનું સ્થાપન કરવામાં આવે છે. શહેરના જૂનાથાણા વિસ્તારના સરકારી કવાટર્સ પટાંગણમાં પણ પ્રતિમાનું સ્થાપન કરવામાં આવે છે. સરકારી કવાટર્સના પટાંગણમાં ઘણાં વરસોથી મેળો ભરાય છે અને અંદાજે 200થી વધુ નાના મોટા સ્ટોલ ઉભા થાય છે. સ્ટોલમાં ખાણીપીણીની ચીજવસ્તુથી માંડી ઘરવપરાશની ચીજો, બાળકોની વસ્તુઓનું વેચાણ થાય છે. ગણેશોત્સવમાં જૂનાથાણાનો મેળો વરસોથી લોકપ્રિય રહ્યો છે અને નવસારી-વિજલપોર ઉપરાંત ગ્રામ્ય વિસ્તારમાંથી શહેરમાં ગણેશ ડેકોરેશન જોવા આવતા લોકો મેળાની અવશ્ય મુલાકાત લે છે. મેળામાં સ્થાનિક નાના વેપારીઓ ઉપરાંત અન્ય જગ્યાએથી પણ વેપારીઓ આવતા હોય છે. જોકે વરસે ગણેશોત્સવનો મેળો ઘોંચમાં પડ્યો છે.